**Живот у далекој прошлости**

* **Срби** су народ који припада великој групи народа који се називају **Словени.**
* У VII веку Срби су населили део Балканског полуострва и основали своју државу.
* кнез – титула коју су носили српски владари
* српске земље до XII века:

Рашка

Босна

Паганија

Захумље

Травунија

Дукља

* На Балканском полуострву Срби су населили плодне равнице близу река, језера, потока и шума.
* Бавили су се земљорадњом, сточарством, ловом, риболовом, занатством и трговином, али и ратовањем.
* Срби су веровали у више богова, који су представљали природне појаве и силе које нису умели да објасне (на пример, Месец, Сунце, облаке, звезде, муње, ватру и слично).

**Српска држава за време владавине династије Немањића**

* Српска држава је свој највећи успон имала за време владавине **династије Немањића** (1166–1371). Држава којом су владали називала се **Србија** или **Рашка.**
* **Велики жупан Стефан Немања** је основао самосталну српску државу у другој половини XII века.
* **Стефан Немањић** је 1217. године постао први крунисани краљ Србије и зато је назван **Првовенчани.**
* **Растко Немањић – Свети Сава** је био учитељ, писац, државник и архиепископ. Описмењавао је и подучавао људе и отварао прве школе у Србији у манастирима и црквама.
* **Урош Први** је био син Стефана Првовенчаног. За време његове владавине развили су се рударство и трговина, а кован је и сребрни новац (динар).
* Његов син је био **краљ Милутин**,који је проширио српску државу ка југу.
* Њега је наследио **Стефан Дечански**,који је подигао манастир Високи Дечани.
* **Душан Силни** био је најмоћнији владар из династије Немањића. Крунисан за цара 1346. године у Скопљу. Тако је настало Српско царство.
* **Урош Нејаки** ‒ Његовом смрћу, 1371. године, завршила се владавина ове династије. После смрти цара Уроша, Српско царство се распало на мање области.

**Турска освајања српских земаља на Балканском полуострву**

Битка на **реци Марици**

Турска освајања кренула су од Македоније, којом су управљала браћа Мрњавчевићи. Започела су поразом српске војске на **реци Марици 1371.** године**.** У овој бици оба брата су погинула, краљ Вукашин и деспот Угљеша Мрњавчевић.

Највећа препрека даљим турским освајањима на Балканском полуострву била је држава српског кнеза Лазара Хребељановића. Заузимала је простор данашње централне Србије између Западне, Јужне и Велике Мораве и зато је названа **Моравска Србија**. Њена престоница је био град Крушевац.

* Српска (под вођством кнеза Лазара) и турска војска (под вођством султана Мурата) сукобиле су се на пољу Косову у **Косовској бици 28. јуна 1389.** године (на празник Видовдан). Погинула су и оба владара – **кнез Лазар и султан Мурат**.
* После Косовске битке кнеза Лазара наследио је син Стефан Лазаревић. Док он није постао пунолетан, уместо њега је владала његова мајка кнегиња Милица (

тада се сматрало да дечаци постају пунолетни када напуне четрнаест година).

У XV веку су српски владари носили титулу деспота. Зато је нова српска држава названа **Српска деспотовина**. Њен први владар био је **деспот Стефан Лазаревић**. За време његове владавине српска држава је ојачала и напредовала. **Београд** је постао њена престоница. Деспота Стефана Лазаревића наследио је његов сестрић **деспот Ђурађ Бранковић**. Он је саградио град Смедерево на Дунаву – нову престоницу Српске деспотовине.

После смрти деспота Ђурђа Бранковића Турци заузимају Смедерево 1459. године. Тако су освојили Српску деспотовину. Србија је престала да постоји као самостална држава и ушла је у састав Турског царства.

**Срби под турском влашћу**

* Живот Срба под турском влашћу био је веома тежак.
* Обавезе српског становништва:
* бесплатно да раде на поседима својих турских господара;
* да предају део пољопривредних производа (воћа, поврћа, житарица и друго);
* да плаћају порез;
* данак у крви.
* Отпор српског становништва: хајдуци и ускоци
* **Велика сеоба Срба 1690.** године била је највећа сеоба српског народа. Предводио ју је патријарх **Арсеније III Чарнојевић.**